L'Eliana inaugura una exposició de fotografies aèries de Lituània
11 de març de 2016 19:30

El divendres 11 de març s'inaugurarà, a les 19,30 hores en el Centre Sociocultural de l'Eliana, una exposició de fotografies titulada “Lituània inèdita”. Es tracta d'una col·lecció d'imatges aèries del país que van ser realitzades entre maig i octubre de 2007 pel fotògraf lituà Marius Jovaisa.

Les imatges mostren espectaculars paisatges de la República de Lituània tant de l'interior com de la costa, en zones urbanes i rurals, destacant llocs històrics, terres de cultius o accidents geogràfics com, grans boscos, llacs i rius, alguns d'ells protegits per la Unesco.

Marius Jovaisa és natural de Vilnius, capital de la República de Lituània,i ha fotografiat des de l'aire paisatges d'Austràlia, Hawaii, la Polinèsia, Namíbia, Nova Zelanda, Cuba i Lituània. A l'acte inaugural de l'exposició, amb entrada lliure, assistirà el cònsol de Lituània a València, Tomas Irnius, i l'alcalde de l'Eliana Salvador Torrent. La mostra romandrà a oberta al públic fins al 30 de març i es podrà visitar, de dilluns a divendres, en horari de 9 a 15 i de 16 a 21 hores.